Subject: საქართველოს გაზიფიცირების 3-წლიანი გეგმის წარმატებით მიმდინარეობის შესახებ
From: INFORM <[email-masked]>
To: [email-masked], [email-masked], [email-masked], [email-masked], [email-masked], [email-masked], [email-masked], [email-masked], [email-masked], Levan Davitashvili <[email-masked]>, [email-masked], [email-masked], [email-masked], [email-masked], [email-masked], [email-masked], kakha kala <[email-masked]>, [email-masked], [email-masked], Natalia Jaliashvili <[email-masked]>, mikheil dundua <[email-masked]>, dsaganeli
Date: Tue, 27 Oct 2020 08:06:24 +0000

• არაერთხელ გვითქვამს, რომ ჩვენი ერთ-ერთი უმთავრესი ამოცანაა ჩვენს მოქალაქეებს შევუქმნათ ცხოვრების თანაბარი პირობები და როგორც დიდ ქალაქებში, ისე რეგიონებსა და სოფლებში ყველას ჰქონდეს საბაზისო სერვისზე წვდომა.

• ამისათვის აუცილებელია არსებული სისტემური ინფრასტრუქტურის მოწესრიგება და ხშირ შემთხვევაში, სრულიად ახლის აშენება, რაც მთელი ქვეყნის მასშტაბით, ეტაპობრივად და გეგმაზომიერად ხორციელდება.

• მათ შორის, მოგეხსენებათ, ვახორციელებთ ქვეყნის გაზიფიცირების 3-წლიან სამთავრობო გეგმას, რომლის ფარგლებშიც 2019-2021 წლებში საქართველოს მასშტაბით 384 სოფელში მოხდება გაზის შეყვანა. აქედან 92 დასახლებული პუნქტი სამეგრელოს რეგიონშია.

• შარშან, როდესაც ამ პროექტს ვიწყებდით, წალენჯიხელებს პირობა მივეცით, რომ სოფლების გაზიფიცირება მალე დასრულდებოდა და ეს პირობა პირნათლად შესრულდა. პანდემიის ფონზეც კი, გეგმის განხორციელება არ შეწყვეტილა.

• მუნიციპალიტეტში ძალიან დიდი სამუშაოები ჩატარდა, მოეწყო 130 ათასამდე მეტრის გაზსადენი და დღეიდან წალენჯიხის 2 900-მდე ოჯახს უკვე ბუნებრივი გაზით სარგებლობის საშუალება აქვს. მართლაც დიდი მიღწევაა, რომ ბუნებრივი აირი წალენჯიხის ისეთ სოფლებში შევა, სადაც ის აქამდე არასოდეს ყოფილა.

• 3-წლიანი გეგმის ფარგლებში, დღეის მდგომარეობით სამუშაოები უკვე დასრულდა 187 დასახლებულ პუნქტში, საბოლოოდ კი, ქვეყანის მასშტაბით 1 მლნ სამასი ათას ოჯახს შეეძლება ისარგებლოს ბუნებრივი არით, რაც ნიშნავს, რომ ჩვენი მოსახლეობის 90 პროცენტზე მეტს ექნება ბუნებრივ აირზე სისტემური წვდომა -  ეს მაჩვენებელი ჩვენნაირი ლანდშაფტის მქონე ევროპის ქვეყნებს შორისაც კი ერთ-ერთი ყველაზე მაღალია. ამ მიმართულებით 2013 წლიდან 2021 წლამდე, ჯამში, 659 მლნ ლარამდე დაიხარჯება, თუმცა, ეს ყველაფერი არ არის. ჩვენ ვაპირებთ 2022-2024 წლებში გაზიფიცირების ახალი სამწლიანი გეგმის წამოწყებას, რომლის ფარგლებშიც კიდევ 211-მდე სოფლისა და 33,000-მდე ოჯახის გაზიფიცირება მოხდება.

• ეს პროექტი უმნიშვნელოვანესია არამხოლოდ მოსახლეობის საცხოვრებელი პირობების გასაუმჯობესებლად, არამედ რეგიონებში ბიზნეს-აქტივობების გააქტიურების კუთხითაც - ბუნებრივი აირის შეყვანა დამატებითი სტიმული იქნება მიკრო, მცირე და საშუალო ბიზნესების შესაქმნელად.